open-index/open-wikipedia-markdown huggingface dataset:
Barbora Hohenzollernská

**Barbora Hohenzollernská** (* 30. máj 1464, Ansbach, Nemecko† 4. september 1515, Ansbach) bola brandenburská kňažná, dcéra brandenburského kurfirsta Albrechta III. zv. Achilles a jeho druhej manželky Anny Saskej, prvá manželka českého kráľa Vladislava II. Jagelovského. 

## Životopis
Narodila sa na hrade Ansbach, rodovom sídle Hohenzollernovcov. Ako mladé dievča získala pomerne slušné vzdelanie v miestnom augustiniánskom kláštore. V roku 1476 na ňu padla voľba ako budúcu manželku českého kráľa. Napriek svojmu mladému veku malo to byť už jej druhé manželstvo. V tomto roku sa totiž stala vdovou, keď ju predtým (v r. 1472), ako osemročné dievča vydali za hlohovského vojvodu Henricha XI. Manželstvo malo priniesť rodové spojenectvo Hohenzollernovcov a Piastovcov a území Brandenburska a Sliezska. Manželstvo tak sledovalo výsostne politický cieľ. Je predpoklad, že Barbora neopustila Ansbach a so svojím manželom sa nikdy nestretla. 

Po nezdare prvého zväzku mal jej otec veľký záujem na sobáši z českým kráľom. Barbora rovnako prejavila o českého panovníka záujem a keď so sobášom súhlasila i česká stavovská obec, bola v Prahe 12. 9. 1476 podpísaná svadobná zmluva. Koncom jesene 1476 sa sobáš v zastúpení a na diaľku i uskutočnil. 

Skutočnému naplneniu manželstva však zabránilo niekoľko okolností, ktoré dnes vyvolávajú počudovanie. I na tomto zväzku sa plne ukázalo, že sobáš je v prvom rade politická záležitosť vedúca k naplneniu dynastických a územných záujmov. Problematickým sa v súvislosti s manželstvom českého kráľa javilo územie hlohovského kniežatstva, ktoré malo ako Barborino dedičstvo po zosnulom prvom manželovi pripadnúť venom Vladislavovi. Proti tomu rozhodne vystúpil uhorský a český kráľ Matej Korvín. Z titulu českého kráľa si robil územné nároky na sliezske kniežatstvá. Hlohovsko považoval za svoje léno a rozhodne odmietal možnosť, aby sa toto kniežatstvo dostalo ako veno jagelovskému ženíchovi. 

Tým sa z Barbory stala chudobná žena, ktorá do manželstva nemohla priniesť predom dohodnutý vklad. Keď sa k tejto okolnosti pridružil i nie príliš atraktívny mladomanželkin vzhľad, prestal mať tento zväzok význam. Vladislav vystavený tlaku svojich poradcov dospel k záveru, že manželstvo, do ktorého bol v skutočnosti dotlačený nemá zmysel a že o manželku vlastne ani nejaví záujem.

Po rokoch očakávaného, no neuskutočneného stretnutia mladomanželov pápež Alexander VI. vyhlásil v roku 1500 (3. apríla) tento zväzok za neplatný a zrušil ho. Barbora, ktorá sa od roku 1476 titulovala ako česká kráľovná, no na územie Českého kráľovstva nikdy nevstúpila, sa tak, rovnako ako v prvom zväzku, s manželom ani nestretla. Zostávajúci zvyšok života prežila v manželstve s málo známym falckým šľachticom.

Po svojej smrti bola pochovaná v kostole v rodnom meste, v kaplnke bratstva Zlatej labute, rytierskeho rádu založeného jej otcom. Dodnes ju tam pripomína oltárny obraz s jej podobizňou.

## Literatúra
 

## Iné projekty

Kategória:Hohenzollernovci
Kategória:Kráľovské manželky Česka
Simple Object Access Protocol

thumb|right|Schéma

**SOAP** (celým názvom **Simple Object Access Protocol**) je protokolom na výmenu správ založených na XML prostredníctvom siete, hlavne pomocou HTTP.

Formát SOAP tvorí základnú vrstvu komunikácie medzi webovými službami a poskytuje prostredie na tvorbu zložitejšej komunikácie.

Existuje niekoľko rôznych druhov šablón komunikácie prostredníctvom protokolov SOAP. Najznámejší z nich je RPC šablóna, kde jeden z účastníkov komunikácie je klient a na druhej strane je server. Server ihneď odpovedá na požiadavky klienta.

SOAP je nástupca XML-RPC, od ktorého si požičiava jeho spôsob prenosu dát a ďalšie vlastnosti. Obálka, hlavička a telo komunikácie je ale pravdepodobne z WDDX.

Pôvodne ho navrhol Dave Winer, Don Box, Bob Atkinson a Mohsen Al-Ghosein v roku 1998 za podpory firmy Microsoft (kde tou dobou Atkinson a Al-Ghosein pracovali). Dnes je SOAP špecifikácia spravovaná XML skupinou tvoriacou internetové protokoly z W3C konzorcia.

## Formy prenosu
HTTP aj SMTP sa dajú použiť ako aplikačná vrstva pre protokol SOAP. Ale HTTP dosiahol omnoho väčšie využitie. Je to predovšetkým preto, že HTTP je prakticky základom pre dnešnú Internetovú infraštruktúru. Vďaka tomu môže SOAP jednoducho prechádzať cez firewall. To je jeho hlavná výhoda oproti iným distribuovaným protokolom, ako je napríklad DCOM, ktoré sú väčšinou firewallom blokované.

XML formát bol zvolený ako štandard na prenos SOAP správ pre jeho rozšírenosť a dostupnosť vývojových nástrojov ponúkaných ako opensource alebo freeware a teda voľne k používaniu.

Zdĺhavá syntax XML má svoje výhody aj nevýhody. Je jednoducho čitateľná pre človeka, ale počítač ju musí zložito parsovať a stojí to dosť procesorového času a operačnej pamäte. Oproti tomu CORBA, GIOP alebo DCOM má zápis správ na komunikáciu ďaleko kratší a binárny, teda pre človeka nečitateľný. Na druhej strane vývoj počítačov ide rýchle dopredu a prestáva to byť na ťarchu. Bola už vytvorená aj binárna forma XML.

## Slabé stránky
Veľký zápis komunikácie.

## Príklad
Príklad správy od klienta, ktorý sa pýta na informácie o produkte na sklade pomocou webovej služby. Klient sa dožaduje informácie o produkte označenom ID 827635:


```
<soap:Envelope xmlns:soap="http://schemas.xmlsoap.org/soap/envelope/">
   <soap:Body>
     <getProductDetails xmlns="http://warehouse.example.com/ws">
       <productID>827635</productID>
     </getProductDetails>
   </soap:Body>
 </soap:Envelope>
```


Tu je odpoveď webovej služby pre klienta.


```
<soap:Envelope xmlns:soap="http://schemas.xmlsoap.org/soap/envelope/">
   <soap:Body>
     <getProductDetailsResponse xmlns="http://warehouse.example.com/ws">
       <getProductDetailsResult>
         <productName>Čokoláda sada 3 chutí</productName>
         <productID>827635</productID>
         <popis>Čokoláda horká, biela a smotanová</popis>
         <cena>98,50</cena>
         <naSklade>áno</naSklade>
       </getProductDetailsResult>
     </getProductDetailsResponse>
   </soap:Body>
 </soap:Envelope>
```


## Zdroje
* W3Schools SOAP Tutorial  (Pozn: Je znovu aktuálna)
* W3C SOAP: Základy
* W3C SOAP: Stavba správ
* W3C SOAP: Dodatky

Kategória:Internet
Afrika Bambaataa

**Afrika Bambaataa** (* 19. apríl 1957, vlastným menom **Lance Taylor**) je DJ a komunitný vodca z Južného Bronxu. Počas 70. rokov patril k priekopníkom raného vývoja hip-hopu. 

27. septembra 2007 bol Afrika Bambaataa nominovaný na uvedenie do *[[Rock and Roll Hall of Fame|Rokenrolovej siene slávy]]*.
 
## Diskografia
* 1983 *[[Death Mix]]* Winley Records 
* 1985 *[[Sun City (Artists United Against Apartheid)]]* EMI 
* 1986 *[[Planet Rock: The Album]]* Tommy Boy Records 
* 1986 *[[Beware (The Funk Is Everywhere)]]* Tommy Boy Records 
* 1987 *[[Death Mix Throwdown]]* Blatant 
* 1988 *[[The Day]]* EMI America Records 
* 1991 *[[The Decade of Darkness 1990-2000]]* EMI Records USA 
* 1992 *[[Don't Stop... Planet Rock (The Remix EP)]]* Tommy Boy Records 
* 1996 *[[Jazzin]]* (Khayan album) ZYX Music 
* 1996 *[[Lost Generation]]* Hottie 
* 1996 *[[Warlocks and Witches, Computer Chips, Microchips and You]]* Profile Records 
* 1997 *[[Zulu Groove]]* (Kompilácia) Hudson Vandam 
* 1999 *[[Electro Funk Breakdown]]* DMC 
* 1999 *[[Return to Planet Rock]]* Berger Music 
* 2000 *[[Hydraulic Funk]]* Strictly Hype 
* 2000 *[[Theme Of The United Nations w/ DJ Yutaka]]* (Japan Only) Avex Trax 
* 2001 *[[Electro Funk Breakdown]]* (Kompilácia) DMX 
* 2001 *[[Looking for the Perfect Beat: 1980-1985]]* (Kompilácia) Tommy Boy Records 
* 2004 *[[Dark Matter Moving at the Speed of Light]]* Tommy Boy Records 
* 2005 *[[Metal (album)|Metal]]* Tommy Boy Records 
* 2005 *[[Metal Remixes]]* 

Kategória:Osobnosti z Bronxu
Kategória:Elektronickí hudobníci USA
Kategória:Speváci elektronickej hudby USA
Kategória:Hiphopoví speváci USA
Kategória:Electro hudobníci
Star Wars: Battle for Naboo

***Star Wars: Battle for Naboo*** je akčná arkádová videohra čerpajúca námet z fiktívneho univerza Hviezdnych vojen určená pre PC a hernú konzolu Nintendo 64. Hra bola vyvinutá firmou Factor 5 a vydaná spoločnosťou LucasArts koncom roka 2000.

## Gameplay
Hráč môže v hre ovládať rozličné vozidlá zo sveta Hviezdnych vojen, z ktorých väčšinu bolo možné vidieť vo filme Skrytá hrozba. Niektoré vozidlá boli vytvorené špeciálne pre hru. Celý priebeh hry je rozdelený na misie, pričom hráč musí prechádzať jednotlivé misie po poradí. 
Po splnení každej misie je hráč ohodnotený podľa svojich zásluh medailami. Hráč môže byť odmenený bronzovou, striebornou, zlatou alebo najvyššie platinovou medailou. Od počtu a typu získaných medailí sa odvíja aj hráčova hodnosť a prístup k bonusovým misiám.
Niektoré z inovácií obsiahnutých v hre, ako napríklad možnosť meniť vozidlá počas misií v hangároch, boli použité v nasledujúcich tituloch Rogue Leader a Rebel Strike zo série Rogue Squadron pre hernú konzolu GameCube.

## Misie
Hra obsahuje celkovo 15 hlavných misií:
* Escape from Theed
* Nemoidian Plunder
* Naboo Bayou
* Smuggler Alliance
* The Hutt's Retreat
* Disruption of Comm 4 
* Glacial Grave
* Andrevea River
* Sanctuary
* Search for Captain Kael
* Borvo the Hutt
* Liberation of Camp 4
* The Queen's Gambit
* Panaka's Diversion
* Battle for Naboo

## Bonusový obsah
Hra tiež obsahuje niekoľko bonusov a odomknuteľných misií.

### Bonusové misie
* Trade Federation Secrets
* Coruscant Encounter
* The Dark Side

### Bonusové stroje
* AAT
* Sith Infiltrator
* Swampspeeder

## Pozri aj
* Nintendo 64

## Referencie

## Externé odkazy
* Battle for Naboo na MobyGames 
* Battle for Naboo na starwars.wikia.com 
* Oficiálna stránka vývojárov hry 

Kategória:Akčné počítačové hry a videohry
Kategória:Hry s námetom Hviezdnych vojen
Kategória:Hry pre Nintendo 64
Kategória:Počítačové hry z 2000
Kategória:Počítačové hry
Kategória:Third-person-shooter

Kategória:Hry pre Windows
Shannon (rieka)

náhľad|Tok rieky.
**Shannon** (angl. *River Shannon*, ír. *Sionainn* alebo *Sionna*) je rieka v Írsku. Je to najdlhšia rieka na ostrove a zároveň najdlhšia rieka celých Britských ostrovov. Má dobre vyvinuté povodie s mnohými prítokmi a odvodňuje západnú časť ostrova. Ústi do Atlantického oceána rozsiahlym,  dlhým estuárom (Shannon Estuary). Meria , zaberá povodie cca  a na dolnom toku má priemerný prietok /s.

## Prameň
Shannon vzniká v pohorí Cuilcagh Mountains v južnej časti grófstva Fermanagh v Severnom Írsku. Následne sa stráca v podzemí, preteká jaskyňou Shannon Cave a na povrch opätovne vyteká v tzv. *[[Shannon Pot]]* v grófstve Cavan v Írsku.

## Priebeh toku
Od prameňa tečie sprvu juhozápadným smerom, vteká do jazera Lough Allen, z ktorého pokračuje severojužným smerom. Za mestom Carrick-on-Shannon vytvára oblúk prehnutý na východ a pri Lanesborough vteká do jazera Lough Ree. Následne preteká cez Athlone znovu smerom na juh až k mestu Banagher, odkiaľ prechodne tečie na juhozápad. Pri meste Portumna vteká do Lough Derg a nad Limerickom sa definitívne stáča na západ. Západne od mesta sa tok výrazne rozširuje do estuára. Dolný tok Shannonu je v dosahu slapových javov, ktoré zanikajú východne od Limericka.

## Prítoky
*ľavostranné: Rinn, Inny, Brosna, Little Brosna, Nenagh, Mulkeagh
*pravostranné: Boyle, Cross River, Suck, Coos, Fergus (do estuára)

## Jazerá
Shannon preteká cez viaceré ľadovcové jazerá (loughs), z ktorých najväčšie sú Lough Allen na hornom, Lough Ree na strednom a Lough Derg na dolnom toku. Jazerá v smere toku:
*Lough Allen
*Lough Corry
*Lough Boderg
*Lough Bofin a Lough Scannel
*Lough Forbes
*Lough Ree
*Lough Derg

## Mestá
*Carrick-on-Shannon
*Roosky
*Lanesborough
*Athlone
*Shannonbridge
*Banagher
*Portumna
*Killaloe
*Castleconnell
*Limerick
*Shannon (v estuári)
*Kilrush (v estuári)

## Využitie
Rieka je už od antického obdobia dôležitou dopravnou tepnou, prvýkrát ju zaznačil do mapy Ptolemaios. Viacerými kanálmi je prepojená s inými riečnymi systémami na ostrove, Royal Canal a Grand Canal ju spája s Liffey a Írskym morom, Shannon-Erne Waterway s riekou Erne, Boyle Canal s riekou Boyle. Ďalšími kanálmi sú Ardnacrusha Canal, Lecarrow Canal a Jamestown Canal. 

Shannon je splavná takmer na celom toku pre malé plavidlá, kým v estuári aj pre námorné lode. Vo Foynes stojí terminál pre ropné tankery, v blízkosti letiska Shannon International Airport je vybudované veľké prekladisko a v Aughinish stojí huta na výrobu oxidu hlinitého. 

V Moneypoint bola v roku 1985 vybudovaná uhoľná elektráreň a v Ardnacrusha stojí vodná elektráreň. 

## Iné projekty
 

Kategória:Rieky v Írsku
Kategória:Povodie Shannonu
Kategória:Munster (Írsko)
Zimný spánok (cicavce)

thumb|upright|Plch veľký počas zimného spánku
**Zimný spánok** alebo **hibernácia** je druh prezimovania. Je to príznačná reakcia cicavcov (a niektorých vtákov) na zimné obdobie, ktoré v pokojnom stave a za útlmu všetkých telesných funkcií vyčkávajú vo vhodnom úkryte, zvanom hibernákulum, nepriaznivé zimné obdobie. Je známy napr. u netopierov, ježkov, škrečkov, plchov alebo sysľov. Cicavce, ktoré prespia zimný spánok sú napr. Medveď hnedý, Jazvec lesný, Veverica obyčajná, Svišť tatranský a ešte aj Jež obyčajný.

## Referencie


## Iné projekty

## Externé odkazy
* Hibernaut 

## Zdroj

Kategória:Zvieracia fyziológia
Kategória:Zima
Kategória:Spánok
Heath Ledger

**Heathcliff Andrew Ledger** (* 4. apríl 1979, Perth, Západná Austrália, Austrália – † 22. január 2008, New York, New York, USA) bol austrálsky herec. Objavil sa vo viacerých televíznych úlohách v deväťdesiatych rokoch a následne zahájil úspešnú hollywoodskú kariéru. Mal úspech u kritikov aj divákov, najmä čo sa týka účinkovania vo filmoch *[[Patriot (film z 2000)|Patriot]]*, *[[Ples príšer]]* a *[[Skrotená hora]]*. Stvárnil rolu Jokera vo filme *[[Temný rytier]],* za ktorú mu bol posmrtne udelený Oscar. Zomrel v New Yorku 22. januára 2008 na akútnu otravu v dôsledku užívania viacerých liekov proti nespavosti a depresiám.

## Filmografia
### Film

### Televízia

## Referencie

## Iné projekty
 

Kategória:Austrálski filmoví herci
Kategória:Austrálski televízni herci
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia Critics' Choice Movie Awards
Kategória:Osobnosti z Perthu (Západná Austrália)
Kategória:Držitelia Screen Actors Guild Award
Topenie

náhľad|Topenie ľadových kociek
**Topenie** alebo (najmä pri vysokých teplotách alebo vo vzťahu ku kovovom alebo kovovým zliatinám) **tavenie** je fázová premena pevnej látky pevného skupenstva na kvapalnú látku (kvapalné skupenstvo). 

Opakom je zmena kvapaliny na pevnú látku - tuhnutie (nazývané aj: mrznutie).

## Vlastnosti
Pre fázovú premenu pevnej látky na kvapalinu je potrebné dodať jej tepelnú energiu - zahriať ju na teplotu topenia. Rôzne látky majú rôznu teplotu topenia. Na to, aby sa látka zohriata na teplotu topenia roztopila, je teda potrebné jej dodať skupenské teplo topenia.

Topenie má rozdielny priebeh pre kryštalické látky a amorfné látky. Kryštalické látky sa topia pri konštantnej hodnote teploty zodpovedajúcej danému materiálu, amorfná látka prechádza do kvapalného skupenstva spojito v určitom intervale teplôt. Nemá teda presne daný bod topenia, ale pri zvyšovaní teploty postupne mäkne, pričom stúpa jej teplota. Mäknutie amorfnej látky je dôsledkom postupného znižovania viskozity. U amorfných látok teda nie je možné určiť presnú hranicu medzi jej skupenstvami. 

Objem sa obvykle pri topení zväčšuje, teplota topenia teda s rastom tlaku stúpa. U niektorých látok sa však ich objem pri topení naopak zmenšuje a teplota topenia teda s rastúcim tlakom klesá. Tento jav je najznámejší pri vode, kde ľad (pevná látka) má väčší objem ako voda (kvapalina).

Za istých podmienok môže existovať pevná fáza i za bodom topenia. Hovoríme o prehriatí pevnej látky.

## Zdroje

## Pozri aj
* Termodynamika
* Skupenské teplo topenia
* Merné skupenské teplo topenia
* Tuhnutie
* Fázová premena

Kategória:Termodynamika
Kategória:Fázové prechody
Tuhnutie

**Tuhnutie** je fázová premena, pri ktorej sa kvapalina mení na pevnú látku.

## Vlastnosti
K tuhnutiu dochádza pri ochladení kvapaliny na teplotu tuhnutia. Teplota tuhnutia je rôzna pre rôzne látky. Teplota tuhnutia je pre kryštalické látky rovnaká, ako teplota topenia. Teplota tuhnutia závisí od druhu látky a od tlaku. Teplo, ktoré kvapalina odovzdá pri tuhnutí, sa nazýva skupenské teplo tuhnutia, jeho veľkosť je pre rovnakú látku rovnaká ako skupenské teplo topenia. Opakom tuhnutia je topenie (tiež aj tavenie), pri ktorom dochádza k premene tuhej látky na kvapalnú.

## Pozri aj

* Termodynamika
* Skupenské teplo tuhnutia
* Merné skupenské teplo tuhnutia
* Topenie
* Fázová premena

Kategória:Termodynamika
Kategória:Fázové prechody
Tavenie

**Tavenie** môže byť:
* topenie (v zmysle premena tuhej látky na kvapalnú)
* topenie pri vysokej teplote
* premena tuhej látky na kvapalnú (t.j. topenie), ak je touto tuhou látkou kov alebo kovová zliatina, pozri pod topenie
* (v technickej praxi:) proces premeny tuhej vsádzky (napr. rudy, sklárskej suroviny, frity) pôsobením tepla na tekutý materiál požadovaných vlastností, napr.:
** tavenie rudy (kovu) v hutníctve, pozri tavenie (hutníctvo)
** tavenie skla
** tavenie smaltov
** tavenie čadiča, pozri pod tavený čadič
** tavenie kremeňa, pozri pod tavený kremeň
* nesprávne alebo staršie: topenie syra, pozri pod topený syr

## Zdroje
Parafín

**Parafín** môže byť:
* zmes tuhých vyšších lineárnych alifatických uhľovodíkov (najmä vyšších lineárnych alkánov) získavaná z ropy, Fischerovou-Tropschovou syntézou alebo z hnedouhoľného dechtu, synonymum: parafínový vosk, pozri parafínový vosk
* staršie (ale v technologickej praxi dodnes):
** alkán
** nasýtený uhľovodík (napr. alkán)
** vyšší alifatický uhľovodík (napr. vyšší alkán) vyskytujúci sa pri bežnej teplote v tuhom stave (býva súčasťou parafínového vosku)

## Zdroje
Michael Owen

**Michael James Owen** známy aj pod menom **Michael Owen** (* 14. december 1979, Chester, Spojené kráľovstvo) je bývalý anglický futbalista.

Hrával v tímoch Manchester United (2009-2012) Newcastle United (2005-2009) ,Liverpool (1996–2004) ,Real Madrid (2004–05), a v Stoke City FC (2012-2013). Svoju profesionálnu kariéru ukončil v drese anglického klubu Stoke City FC. Hrával na pozícií útočníka a dosiahol viaceré úspechy na klubovej a na medzinárodnej úrovni. Získal ocenenie Zlatá lopta pre najlepšieho európskeho futbalistu v roku 2001. Owen bol so 40 gólmi štvrtým najlepším strelcom Anglicka. Pelé ho v roku 2004 zaradil medzi 125 najlepších žijúcich futbalistov---> FIFA 100 

V júli 2009 nečakane prestúpil do Manchestru United, kde podpísal dvojročnú zmluvu. Hrával s číslom 7.

Profesionálnu kariéru ukončil po ročnom pôsobení v drese Stoke City FC 19. mája 2013 v poslednom ligovom kole Premier League 2012/2013 v zápase so Southamptonom (remíza 1:1). Celkovo nastúpil za Stoke City v 8 ligových stretnutiach a strelil jeden gól.

Pelé ho roku 2004 zaradil medzi 125 najlepších žijúcich futbalistov.

## Referencie

## Iné projekty

Kategória:Anglickí futbalisti
Kategória:Hráči Liverpool FC
Kategória:Hráči Real Madrid CF
Kategória:Hráči Newcastle United FC
Kategória:Hráči Manchester United FC
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Beamer (LaTeX)

**Beamer** je LaTeXovská trieda na vytváranie prezentačných slajdov. Pracuje s pdflatexom, dvips a LyXom. Meno pochádza z nemeckého slova "Beamer", pseudo-anglicizmu pre video projektor.

Trieda Beamer nie je prvou LaTeXovou triedou pre vytváranie prezentácií a, rovnako ako mnoho jej predchodcov, má špeciálnu syntax pre definovanie 'slajdov' (v Beamer pomenovaných ako 'snímky'). Slajdy sa môžu zobrazovať na obrazovke postupne, odhaľujúc text, ktorý bol predtým neviditeľný alebo zakrytý. Toto je realizované pri výstupe do PDF tak, že po sebe nasledujúce strany si zachovávajú rozloženie, ale pridávajú nové prvky, takže posun na ďalšiu stránku v PDF súbore pôsobí, že na stránke bolo niečo pridané, hoci došlo k prekresleniu celej strany.

Beamer poskytuje možnosť prípravy 'podkladov k prednáške', čo je verzia výstupu vhodná pre tlač, bez dynamických vlastností, takže vytlačená verzia slajdu ukazuje konečnú verziu slajdu, ktorá bude zobrazená pri prezentácii.
"Článková" verzia je tiež dostupná, s výstupom na papier štandardnej veľkosti (ako je A4 alebo letter), názvy snímkov sú použité v titulkoch odstavcov, nie je použité špeciálne rozloženie/farby slajdov, zachováva sa štruktúra. Takáto verzia je vhodná ako poznámky pre prednášajúceho alebo v prípade potreby jednoho zdrojového súboru pre článok a slajdov pre prednášku o tomto článku.

## Externé odkazy
* Recenzia na portáli www.root.cz
* Článok Beamer: LaTeX na prezentace
* Domovská stránka Beameru
* Stránka Beameru na SourceForge
* Tantau, Till (2007) *[http://www.ctan.org/tex-archive/macros/latex/contrib/beamer/doc/beameruserguide.pdf Príručka používateľa]* - z www.ctan.org
* Úvod do Beamera - Ako pripraviť prezentáciu  na www.math-linux.com
* Pekný tutoriál s príkladmi použitia LaTeXovej triedy Beamer
* Recenzia: Štýlové prezentácie
* Ďalší pekný tutoriál 
* beamerposter - rozšírenie beameru pre vedecké postery s rozmerom DIN-A0 alebo väčším 
* Beamer2Thesis - a beamer extension for presenting a thesis 

Kategória:TeX
Verejnoprávne vysielanie

**Verejnoprávne vysielanie** je typ televízneho alebo rozhlasového vysielania. Myšlienka verejnoprávnych mediálnych inštitúcií sa zrodila v Anglicku v 20. rokoch minulého storočia vytvorením BBC.

Verejnoprávne vysielanie sa opiera o tieto princípy:	
# vysielanie má byť pre všetkých, bez rozdielu veku, pohlavia, viery, národnosti a pod.,
# chod inštitúcie je financovaný najmä z verejných zdrojov,
# vo vysielaní je obmedzený objem reklám,
# poslaním inštitúcie je šírenie kultúry, vzdelania,...

Príkladom verejnoprávnych médií v zahraničí je Česká televízia, Český rozhlas, British Broadcasting Corporation (BBC) a iné.

Opakom verejnoprávnych inštitúcií sú komerčné inštitúcie, ktorých primárnym cieľom je tvorba zisku. Obe podliehajú licenčnému režimu (na ich činnosť sa vzťahujú všeobecné právne predpisy, napr. Obchodný zákonník, ale aj špecifické právne predpisy, napr. Zákon o vysielaní a retransmisii). Všetky inštitúcie sú kontrolované, napr. Radou pre vysielanie a retransmisiu. 

## Verejnoprávne média na Slovensku
Na Slovensku sú verejnoprávnymi médiami Rozhlas a televízia Slovenska a Tlačová agentúra Slovenskaj republiky.

Kategória:Masmédiá
Ochranná známka

**Ochranná známka** (angl. *trademark/trade mark/trade-mark*, čo sa niekedy - pre oblasť mimo slovenského či českého práva - prekladá aj ako **[[obchodná značka|obchodná známka/obchodná značka]]**) je označenie, pozostávajúce zo slov, číslic, znakov a grafických symbolov slúžiace na odlíšenie výrobku alebo služby. (môže ísť aj o viac slov, resp. kombinácie medzi číslami a slovami a pod.)

Je zapísaná v registri ochranných známok, ktorý sa nachádza na Úrade priemyselného vlastníctva SR. Výrobky takto registrované bývajú označené symbolom 25px.

## Pridelenie a dĺžka platnosti
Ochrannú známku prideľuje Úrad priemyselného vlastníctva SR. Prihlášku na pridelenie ochrannej známky podáva prihlasovateľ pre tovar a službu, ktorá sú predmetom jeho podnikania. Ak sú splnené podmienky podľa zákona, hlavne ohľadom dostatočnej rozlišovacej spôsobilosti a odlišnosti od podobných už zaregistrovaných ochranných známok, Úrad priemyselného vlastníctva Slovenskej republiky prihlásené označenie zapíše do registra.

Ochranná známka má platnosť 10 rokov odo dňa podania prihlášky. Majiteľ môže po uplynutí 10 rokov požiadať o obnovu zápisu.

## Rozdelenie
Ochranné známky môžu byť:
* individuálna známka - označuje len výrobky alebo služby jednej osoby, na ktorú je zapísaná
* kolektívna známka - označuje tovar alebo službu pochádzajúcich od viacerých výrobcov, ktorí sú hospodársky, organizačne alebo právne spojení na určitú spoločnú hospodársku činnosť.

## Práva majiteľa ochrannej známky
Majiteľ ochrannej známky má výlučne právo označovať svoje tovary alebo služby známkou, ktorá je zapísaná v registri. Bez súhlasu majiteľa ochrannej známky nikto nesmie používať označenie zhodné alebo zameniteľné s jeho ochrannou známkou. Ak bola zásahom do práv spôsobená škoda, poškodený má právo na jej úhradu. Majiteľ ochrannej známky môže poskytnúť právo používať ochrannú známku inému licenčnou zmluvou. 
Značky výrobku sa realizujú rôznymi výrazovými prostriedkami, napr slovom, písmenami, osobitným tvarom písmena, obrázkami alebo číslami, atď.

## Pozri aj
* Úrad priemyselného vlastníctva Slovenskej republiky

## Externé odkazy
* TMView – vyhľadanie v „svetovom registri“ ochranných známok

## Referencie


Kategória:Obchodné právo
Kategória:Právo duševného vlastníctva
Peter Petráš

**Peter Petráš** (* 7. máj 1979, Vinohrady nad Váhom) je slovenský futbalista. Vo svojej kariére hrával na Slovensku, v Rusku a v Bulharsku.

## Zdroj

Kategória:Slovenskí futbalisti
Kategória:Hráči MFK Dubnica
Kategória:Hráči FK Inter Bratislava
Kategória:Hráči FC Petržalka 1898
Kategória:Hráči FK Saturn Ramenskoje
Kategória:Hráči 1. FC Tatran Prešov
Kategória:Futbaloví obrancovia
Kategória:Futbaloví tréneri
Kategória:Hráči ŠK Slovan Bratislava
Kategória:Hráči PFK Levski Sofija
Kategória:Hráči FC Nitra
Zarubinská kultúra

thumb|right|250px|Oblasť rozšírenia zarubineckej kultúry (červená).
**Zarubinská kultúra** alebo **zarubinecká kultúra** je archeologická kultúra obdobia železnej doby charakteristická pre druhú polovicu 1. tisícročia pred Kr. – 1. tisícročia po Kr. Táto kultúra je poslednou slovanskou kultúrou (západobaltskou) v oblasti stredného Podnepria na Ukrajine a rieky Pripiať v Bielorusku. Jej názov pochádza z názvu dediny Zarubnicy v Kyjevskej oblasti.

Kategória:Archeologické kultúry na Ukrajine
Kategória:Archeologické kultúry
Bad Schussenried

**Bad Schussenried** je mesto v krajinskom okrese Biberach v spolkovej krajine Bádensko-Württembersko v Nemecku. Mesto má 8 458 obyvateľov a rozlohu 55,02 km².

## Geografia a poloha
Bad Schussenried je kúpeľne mesto, ktoré leží pri rieke Schussen, medzi mestom Ulm a Bodamskym jazerom. Cez mesto prechádza 48. stupeň zemepisnej šírky.
K mestu Bad Schussenried patria jeho časti *Otterswang, Reichenbach* a *Steinhausen*, ktoré predtým ako boli priradené k mestu vystupovali ako samostatne obce.

## Pamiatky a múzea
### Pamiatky
* Kláštor Schussenried (*Kloster Schussenried*) - bol založený roku 1183
* Kostol St. Peter und Paul (*Wallfahrtskirche St. Peter und Paul*) - nachádza sa v časti *Steinhausen*, bol založený roku 1728
* Kostol St. Oswald (*Kirche St. Oswald*) - neskoro barokový kostol v časti *Otterswang*

## Múzea
* Bierkrugmuseum Bad Schussenried - múzeum pivného skla (džbánov) na pivo. Bierkrugmuseum je známe ako prvé múzeum tohto druhu v Nemecku.
* Kreisfreilichtmuseum Kürnbach - v časti *Kürnbach* sa nachádza múzeum (skanzen) založený roku 1969, v ktorom sú umiestnené domy švábskych roľníkov – ktoré sem boli preložené z pôvodných miest v okrese. V múzeu je taktiež umiestnená 1,1 km dlhá parná železnica "*Dampfbahn Kürnbach*", ktorú prevádzkujú švábske dráhy (*Schwäbischen Eisenbahnverein e. V.*)

## Iné projekty

## Externé odkazy
Oficiálna stránka

Kategória:Mestá v Bádensku-Württembersku
Revelations (album)

***Revelations*** je tretím a vzhľadom na odchod speváka a lídra Chrisa Cornella (február 2007) aj posledným albumom americkej hard rockovej skupiny Audioslave. Album bol vydaný 5. septembra 2006 v USA a o deň skôr vo Veľkej Británii. Jeho nahrávanie viedol producent Brendan O'Brien, ktorý produkoval tvorbu takých skupín ako sú Soundgarden, Rage Against the Machine, Stone Temple Pilots, The Offspring, Pearl Jam, Incubus či albumy rockera Bruceho Springsteena. 

Na nahrávanie, ktoré začalo v januári 2006 mala skupina Audioslave pripravených 20 skladieb, ktorých ukážky vznikli počas ich turné v roku 2005.

## Zoznam skladieb
Autorom textov je Chris Cornell, hudbu zložila a aranžovala skupina Audioslave.
#„Revelations“ – 4:12
#„One and the Same“ – 3:38
#„Sound of a Gun“ – 4:20
#„Until We Fall“ – 3:50
#„Original Fire“ – 3:38
#„Broken City“ – 3:48
#„Somedays" — 3:33
#„Shape of Things to Come“ – 4:34
#„Jewel of the Summertime“ – 3:53
#„Wide Awake“ – 4:26
#„Nothing Left to Say But Goodbye“ – 3:32
#„Moth“ – 4:57 *

### Bonus na iTunes
#„Show Me How To Live (Live at The Quart Festival)" - 5:02

### Bonusy na japonskej edícii
#„Set It Off“ (Live at The Quart Festival) – 4:25
#„Doesn't Remind Me“ (Live at The Quart Festival) – 4:50
#„Gasoline“ (Live at The Quart Festival) – 5:34
#„Out Of Exile“ (Live at The Quart Festival) – 5:04

### Špeciálna edícia s DVD
Špeciálna edícia na DVD obsahuje 18 minútový šot s názormi členov skupiny na vydaný album.

## Výroba albumu
*Chris Cornell - spev
*Tom Morello - gitara
*Tim Commerford - basová gitara
*Brad Wilk - bicie
*Billy Bowers - technik  
*P.R. Brown - Cover Art  
*Danny Clinch - fotografia    
*Nick DiDia - technik  
*Brandy Flower - umelecký vedúci  
*Pete Lewis - technik  
*Bob Ludwig - mastering    
*Brendan O'Brien - producent  
*Bobby Schneck - technik 
*Matt Serrechio - asistent  
*Tom Syrowski - asistent

## Pozície v rebríčkoch
Po vydaní sa album *Revelations* sa dostal na druhú priečku rebríčka Billboard 200 s predajom 150&nbsp;631 kópií.

### Album

#### Zlaté platne
Album získal zlatú platňu v týchto krajinách:
*USA predaj 500&nbsp;000
*Kanada predaj 50&nbsp;000
*Austrália predaj of 35&nbsp;000 (prvý týždeň)
*Nový Zéland predaj 7&nbsp;500 (prvý týždeň).
Na celom svete sa predalo takmer milión kópií tohto albumu.

### Single

## Referencie

Kategória:Hudobné albumy z 2006
Kategória:Albumy skupiny Audioslave
Ashanti

**Ashanti Shequoiya Douglas** (*13. október 1980)  je americká R'N'B speváčka, skladateľka, producentka, herečka, tanečníčka, modelka a módna návrhárka ktorá sa stala populárna začiatkom 21. storočia.

Ashanti sa preslávila svojim debutovým albumom *[[Ashanti (album)|Ashanti]]* (zíkal cenu Grammy), s hitovou skladbou „Foolish“. Z tohto albumu (apríl 2002) sa v prvom týždni v USA predalo 503 000 kópií. V tomto istom týždni sa Ashanti stala prvou speváčkou, ktorá mala na prvých dvoch miestach singlového rebríčka Billboard Hot 100 skladby „Foolish“ a  „What's Luv“ (nahrala ju s Fat Joe). V tomto týždni mala v *Top Ten* rebríčku Billboard Hot 100 aj tretiu skladbu „Always on Time“ (nahranú spolu s Ja Rule). Tento jej rekord prekonala v histórii populárnej hudby iba skupina The Beatles.. Zároveň bola táto speváčka autorkou (a naspievala vokály) skladby „Ain't It Funny“ (Murder Remix), ktorú naspievala Jennifer Lopezová. Singel „Ain't It Funny“ sa v Top Ten nachádzal spolu so skladbami äFoolish, „What's Luv“ a „Always on Time“

Do roku 2007 Ashanti má predaných viac ako 8 miliónov albumov v USA a vo svete je predaj jej hudobných nosičov na hranicou 15 miliónov.

Ashanti prespievala aj pesničku „Colours of the wind“, ktorá bola použitá v animovanom filme *[[Pocahontas]]*.

## Filmografia
### Filmy
* *[[Bride and Prejudice]]* (2004)
* *[[Coach Carter]]* (2005)
* *[[John Tucker Must Die]]* (2006)
* *[[Resident Evil: Extinction]]* (2007)
* *[[You're Nobody till Somebody Kills You]]* (2008)

### Televízia
* *[[American Dreams]]* (2002)
* *[[Sabrina, the Teenage Witch]]* (2002)
* *[[WrestleMania XIX]]* začatie, pieseň: America The Beautiful* (2003)
* *The Proud Family* (hlas) (2003)
* *Buffy, premožiteľka upírov* (2003) epizóda First Date
* *Pepsi Smash* (2003)
* *Punk'd* (2004)
* ** (2004)
* *The Muppets' Wizard of Oz* (2005)
* *Las Vegas (TV series) (2005)
* *[[All That]]* (2005)
* *[[Oprah Winfrey's Legends Ball]]* (2006)
* *[[2007 World Series]]* (začatie, pieseň: 'God Bless America') (2007)
* *2007 [[NFL]] [[Thanksgiving Classic]] CBS* (začatie, pieseň: 'National Anthem') (2007)

## Diskografia
### Albumy
* 2002: *[[Ashanti (album)|Ashanti]]*
* 2003: *[[Chapter II]]*
* 2004: *[[Concrete Rose]]*
* 2008: *[[The Declaration]]*
* 2014: *[[Braveheart]]*

### Kompilácie
* 2003: *[[Ashanti's Christmas]]*
* 2005: *[[Collectables by Ashanti]]*
* 2006: *[[Can't Stop (album)|Can't Stop]]*
* 2009: *[[The Vault]]*

### DVD
* 2004: **

## Referencie


## Iné projekty

## Externé odkazy
* Oficiálna stránka

Kategória:Držitelia ceny Grammy
Kategória:Popové speváčky USA
Kategória:R&B speváčky USA
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti zo štátu New York
Milohradská kultúra

thumb|200px|
**Miloradská kultúra** je archeologická kultúra ranej železnej doby (7. - 1. storočie pred Kr.) rozšírená na území južného Bieloruska a severnej Ukrajiny. Názov kultúry pochádza z mena mesta Milohrad, ktoré sa nachádza v Homeľskej oblasti v Bielorusku.

Kategória:Archeologické kultúry na Ukrajine
Kategória:Archeologické kultúry
Litovsko-bieloruská sovietska socialistická republika

**Litovsko-bieloruská sovietska socialistická republika** (po litovsky: *Lietuvos-Baltarusijos Tarybinė Socialistinė Respublika*, , *LITBEL*) bola sovietska republika kontrolovaná Sovietskym zväzom, ktorá existovala na území dnešného Bieloruska a južnej oblasti Litvy po dobu približne siedmich mesiacov roka 1919.

Po odchode nemeckých vojsk z územia Bieloruska v novembri 1918, bola dňa 2. januára 1919 oficiálne vyhlásená Bieloruská sovietska socialistická republika, ktorá sa 27. februára 1919 spojila s Litovskou socialistickou republikou a vytvorila Litovsko-bieloruskú sovietsku socialisticku republiku. Na jej čele stál Poliak Kazimierz Herykowicz Cichowski (predseda parlamentu) a Litovec Vincas Mickevičius-Kapsukas (predseda vlády). Hlavné mesto republiky bolo vo Vilniuse, neskôr (od apríla 1919) v Minsku a od septembra v Smolensku. Litovsko-bieloruská sovietska socialistická republika sa rozpadla po okupácii vojskami Poľska, Trojdohody, Litvy a Nemecka 25. augusta 1919. Územia, ktoré vpád vojsk prežili, sa v roku 1920 rozdelili medzi Poľsko a Bieloruskú sovietsku socialistickú republiku.

## Pozri aj
* Komunistická strana Litvy a Bieloruska
* Dejiny Bieloruska
* Bieloruská sovietska socialistická republika

Kategória:Dejiny Litvy
Kategória:Dejiny Bieloruska
Komunistická strana Litvy a Bieloruska

**Komunistická strana Litvy a Bieloruska** bola komunistická strana Litovsko-Bieloruskej sovietskej socialistickej republiky fungujúca v krajine od februára 1919 do novembra 1920. Jej členmi boli poslanci Komunistickej strany Bieloruska a Komunistickej strany Litvy. Po rozpade republiky sa obe strany oddelili a včlenili sa do iných komunistických združení.

## Pozri aj
* Litovsko-Bieloruská sovietska socialistická republika
Bieloruská ľudová republika

**Bieloruská ľudová republika** alebo **Bieloruská národná republika** (po bielorusky: *Белару́ская Наро́дная Рэспу́бліка (БНР)*, *Biełaruskaja Narodnaja Respublika* *(BNR)*) bola vyhlásená po Brestlitovskom mieri 25. marca 1918 a vznikla ako nemecký plán boja proti Rusku (tzv. nárazníkový štát) na území v Mohiľovskej a Hrodnianskej oblasti vrátane Białystoku, Vilniusu, Vicebska a Smolenska. Väčšina štátov novú Bieloruskú ľudovú republiku neuznala až do momentu, kým ju Sovietsky zväz politicky neovládol a kým nevznikla v krajine Bieloruská SSR v roku 1919. Dôvodom tohto neuznania bol fakt, že republika nebola naozajstnou republikou - nemala ústavu ani vojsko, hoci existovali pokusy vytvoriť armádu podobnú Červenej armáde. Po útoku Červenej armády v decembri roku 1918 sa vláda republiky presťahovala do Hrodny. Po krátkej poľsko-ruskej vojne v roku 1919 exilová vláda Bieloruskej ľudovej republiky neprestala fungovať, ale presunula svoje pole pôsobnosti do Prahy a iných európskych miest v Nemecku a Litve, kde dodnes existujú jej pozostatky.
stred|náhľad|308x308bod|Mapa Bieloruskej ľudovej republiky, 1918

## Poznámky
#  Druhý názov štátu sa zvykne používať v prípadoch, kedy je štát potrebné rozlíšiť od ostatných ľudovodemokratických komunistických štátov sveta.

## Galéria

Obrázok:Government of BNR.jpg|Prvá vláda Bieloruskej ľudovej republiky.
Obrázok:BNR Third charter.png|Vyhlásenie vzniku Bieloruskej ľudovej republiky.
Obrázok:Stamp BNR.jpg|Známka Bieloruskej ľudovej republiky (10 UAH).
Obrázok:Stamp Pahonia.jpg|Známka Bieloruskej ľudovej republiky (25 UAH).

## Pozri aj
* Dejiny Bieloruska
* Bielorusko
* Litovsko-bieloruská sovietska socialistická republika
* Bieloruská sovietska socialistická republika

Kategória:Dejiny Bieloruska
Kategória:Exilové vlády
Kategória:Zaniknuté republiky
Kategória:Zaniknuté štáty Európy
Kategória:Zaniknuté štáty
Stanislav Stanislavovič Šuškevič

**Stanislav Stanislavovič Šuškevič** (, ; * 15. december 1934, Minsk, Bielorusko† 3. máj 2022, Minsk) bol bieloruský vedec (matematik a fyzik) a politik, poslanec Najvyššieho sovietu Komunistickej strany Bieloruska, člen a dopisovateľ Národnej akadémie vied, ktorý sa zaslúžil o zisk nezávislosti Bieloruska.

Bol jedným zo signatárov dohovoru o rozpustení Zväzu sovietskych socialistických republík a stál pri zrode Spoločenstva nezávislých štátov. V rokoch 1991 – 1994 bol predsedom bieloruského Najvyššieho sovietu, a teda prvou hlavou štátu nezávislého Bieloruska.

## Referencie


## Iné projekty

## Externé odkazy
* 
* Back in the USSR: Belarusian leader who helped bury Soviet Union says it is making a comeback

Kategória:Bieloruskí politici
Kategória:Prezidenti Bieloruska
Kategória:Bieloruskí vedci
Kategória:Sovietski vedci
Kategória:Úmrtia na COVID-19
Kategória:Osobnosti z Minska
Kategória:Nositelia Radu Vitolda Veľkého
Néberu

**Néberu** (alebo nepresne *Neberu*) alebo **Níbiru** (alebo nepresne *Nibiru*, *Nimiru*) - čo po akkadsky znamená zhruba "miesto pretnutia/prechodu", "čln na prevážanie" - bolo u Babylončanov nebeské teleso stotožňované s bohom Mardukom, 49. meno Marduka. Vo väčšine textov je priradené k planéte Jupiter, iba podľa piatej tabuľky Enúma Eliš by to mohla byť aj Polárka.

Podľa spisovateľov Zecharia Sitchina a Buraka Eldema je Nibiru v sumerských textoch zatiaľ neobjavená planéta slnečnej sústavy ("dvanásta planéta"). Tento názor nemá však medzi štandardnými astronómami, sumerológmi, archeológmi či inými vedcami nijakú podporu.

## Literatúra
*heslá "Néberu" a "Planeten" in: *Reallexikon der Assyriologie*, Walter de Gruyter

Kategória:Fiktívne planéty
Kategória:Hypotetické astronomické objekty
Kategória:Hypotetické objekty slnečnej sústavy
Kategória:Babylonská mytológia
Tempe

[náhľad|Tempe v obchode na trhu v [Jakarta|Jakarte.]]
**Tempe** alebo **tempeh** je sójový výrobok, ktorý sa vyrába skvasením celých sójových bôbov. Uvarené bôby sú naložené do kultúry *[[Rhizopus oligosporus]]* alebo *[[Aspergillus oryzae]]* a tá nimi prerastie, spojí ich a vytvorí tvrdú konzistenciu bielej farby. Kvôli týmto plesniam tempe obsahuje vitamín B12, ktorý je vo vegánskej diéte ťažké získať, pretože ako jediný je čisto živočíšneho (v podstate bakteriálneho) pôvodu a nedá sa nahradiť rastlinnými náhradami. Preto sa v jedlách tempe používa ako náhrada mäsa. 

Tempe je pôvodom z Indonézie a rozšírené je v celej juhovýchodnej Ázii niekedy je označované ako „indonézske mäso“. Je dobre stráviteľné, pripravuje sa na rôzne spôsoby a nevyžaduje si dlhú tepelnú úpravu. Obsahuje veľké množstvo vitamínov, proteínov, minerálov a aminokyselín.

## Referencie

## Iné projekty
 

## Externé odkazy
* Ako si vyrobiť tempeh 

Kategória:Vegetariánska kuchyňa
Kategória:Fermentované jedlá
Kategória:Výrobky zo sóje
Paul Gascoigne

**Paul John Gascoigne** (* 27. máj 1967, Gateshead, Anglicko) je bývalý anglický futbalista, ktorý je považovaný za jedného najlepších futbalistov svojej generácie. V poslednom období pôsobil tiež ako tréner klubu Kettering Town v roku 2005. Hrával na pozícií stredopoliara postupne za kluby Newcastle United, Tottenham Hotspur, Lazio a Rangers. 57 krát nastúpil za Anglické národné futbalové mužstvo.

## Úspechy
Kolektívne:
* Majstrovstvá sveta 4. miesto, 1990
* Pohár FA, 1991
* Škótska liga, 1996 a 1997
* Škótsky pohár, 1996
* Škótsky ligový pohár, 1997

Individuálne:
* PFA Mladý hráč roka, 1988
* BBC športová osobnosť roka, 1990
* Hráč roka Škótskych hráčov, 1996
* Hráč roka podľa škótskej novinárskej asociácie, 1996
* Inaugurácia do Siene slávy anglického futbalu, 2002

## Referencie


## Iné projekty

Kategória:Anglickí futbalisti
Kategória:Hráči Majstrovstiev sveta vo futbale 1990
Kategória:Hráči Newcastle United FC
Kategória:Hráči Tottenham Hotspur FC
Kategória:Hráči SS Lazio
Kategória:Hráči Serie A
Kategória:Hráči Rangers F.C.
Kategória:Hráči Middlesbrough FC
Kategória:Hráči FA Premier League
Javier Zanetti

**Javier Adelmar Zanetti** (* 10. august 1973, Buenos Aires, Argentína) je bývalý argentínsky futbalista. Od roku 1995 bol hráčom klubu Serie A Inter Miláno a od roku 1999 bol kapitánom klubu. Tiež hral na dvoch Majstrovstvách sveta za Argentínu. Zanetti spolu za Argentínu odohral 143 zápasov, čo bol rekord do roku 2018.

V roku 1998 vyhral s Interom Pohár UEFA.
## Reprezentačné zápasy
:*Zdroje*:

## Referencie


Kategória:Argentínski futbalisti
Kategória:Hráči FC Internazionale Miláno
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Osobnosti z Buenos Aires
Florin Răducioiu

**Florin Valeriu Răducioiu** (* 17. marec 1970, Bukurešť, Rumunsko) je bývalý rumunský futbalista. Hrával na pozícií útočníka postupne za kluby Dinamo Bucureşti, A.C. Miláno, Brescia Calcio, West Ham United, RCD Espanyol, VfB Stuttgart a A.S. Monaco. Bol prvým futbalistom ktorý nastúpil v piatich najlepších európskych ligách: v anglickej, talianskej, španielskej, francúzskej a nemeckej. Reprezentoval  na Majstrovstvách sveta v rokoch 1990 a 1994 a tiež na Eure 1996 v Anglicku. Spolu strelil za Rumunsko 21 gólov v 40 zápasoch.

## Úspechy
* 1× víťaz rumunskej ligy (1989/90)
* 1× víťaz talianskej ligy (1993/94)
* 2× víťaz rumunského poháru (1985/86, 1989/90)
* 1× víťaz Supercoppa Italiana (1993)
* 1× víťaz Ligy majstrov (1993/94)

## Referencie


## Externé odkazy
* Profil na national-football-teams.com

Kategória:Rumunskí futbalisti
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Brescia Calcio
Kategória:Hráči AC Miláno
Kategória:Hráči West Ham United FC
Kategória:Hráči RCD Espanyol
Kategória:Hráči VfB Stuttgart
Kategória:Osobnosti z Bukurešti
Alessandro Nesta

**Alessandro Nesta**, (* 19. marec 1976, Rím) je bývalý taliansky futbalový obranca. Počas svojej seniorskej kariéry pôsobil celkovo v štyroch kluboch, SS Lazio (1993 – 2002), AC Miláno (2002 – 2012), Montreal Impact (2012 – 2013) a Chennaiyin FC (2014). Momentálne pôsobí ako tréner Perugie Calcio.

Bol súčasťou víťazného tímu Talianska na Majstrovstvách sveta 2006.

## Klubová kariéra
Nesta vyrastal v Cinecittà v Ríme. Chodil na základnú školu *Margherita Bosco*, kde tiež začal s hraním futbalu. V roku 1985 vstúpil do mládežníckej akadémie klubu SS Lazio, vtedy hrával na viacerých pozíciach. Do seniorského mužstva bol povolaný v roku 1993.

### SS Lazio
V roku 1997 sa stal kapitánom Lazia, o rok neskôr pomohol klubu k zisku talianskeho pohára. Neskôr nasledovali ďalšie úspechy, v roku 1999 výhra v Pohári víťazov pohárov a v Európskom superpohári. V sezóne 1999-2000 získal s Laziom scudetto a taliansky pohár. Celkovo zaň odohral 261 zápasov, gólovo sa presadil 3 krát.

### AC Miláno
Tesne pred sezónou 2002-03 Lazio kvôli finančným problémom bolo nútené predať Nestu do AC Milána za 30 miliónov eur. Počas svojej prvej sezóny za *Rossoneri* vyhral Nesta Ligu majstrov a svoj tretí taliansky pohár. V ďalšej sezóne získal Scudetto a Európsky superpohár. Väčšinu sezóny 2006-07 vynechal kvôli zraneniu ramena, ale bol súčasťou tímu, ktorý sa prebojoval do finále Ligy majstrov, tam vyhral nad Liverpool 2-1. Celkovo za Miláno vo všetkých súťažiach odohral 324 zápasov a strelil 10 gólov, získal 2 tituly v Serii A, Coppa Italia, 2 tituly v Lige majstrov, 2 krát UEFA Superpohár a raz Majstrovstvá klubov FIFA. 

### Montreal Impact
Piateho júla 2012 podpísal zmluvu s kanadským klubom Montreal Impact za ktorý odohral dovedna 34 zápasov, neskóroval ani raz. 

### Chennaiyin FC
Po oznámenom konci kariéry sa predsa len ešte vrátil na futbalové ihriská, v roku 2014 odohral 3 zápasy za indický klub Chennaiyin FC.

## Trénerská kariéra

### Miami FC
Prvého septembra 2015 sa Nesta stal hlavným trénerom novovzniknutého Miami FC. Odstúpil 17. novembra 2017 po skončení sezóny 2017.

### Perugia Calcio
Dňa 14. mája 2018 bol Nesta menovaný za trénera druholigového talianskeho klubu Perugia Calcio.

## Referencie


Kategória:Talianski futbalisti
Kategória:Hráči SS Lazio
Kategória:Hráči AC Miláno
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Majstri sveta vo futbale
Kategória:Osobnosti z Ríma
Kategória:Nositelia Radu za zásluhy Talianskej republiky
Figúra

**Figúra** môže byť:
*všeobecne:
**umelo zhotovená postava
**postava vôbec
**obrazec, vzorec, schéma, útvar
**nesamostatný, nastrčený človek
**niečím dôležité miesto, pozri napr. figúra poľa 
*v geometrii: geometrický obrazec (v zmysle grafické znázornenie útvaru)
*v psychológii:
**v tvarovej psychológii: pozri figúra (tvarová psychológia)
**osoba reprezentujúca atribúty určitej role
*v obsahovej komunikácii: prvok nadobúdajúci obsah na základe zmyslovej podobnosti s realitou, pozri figúra (obsahová komunikácia)
*v spoločenských hrách a podobne: hrací kameň
*v šachu: 
**a) súhrnný názov pre kráľa, dámu, vežu, strelca a jazdca, b) v slangu: ľahká figúra, pozri figúra (šach)
**nevhodne: kameň, pozri kameň (šach)
*v inom športe a tanci: obrazec, podoba istého cviku, napr.:
**v krasokorčuľovaní: predpísaný cvik na pretekoch, pozri figúra (krasokorčuľovanie)
**v tanci: pohybový tanečný prvok, pozri figúra (tanec)
*v genetike: usporiadanie chromozómov pri delení jadra, pozri figúra (genetika)
*vo filozofii: vzorec pre útvary sylogizmu, synonymum: figúra sylogizmu, pozri figúra (sylogizmus)
*v hudbe: krátky melodicko-rytmický útvar menej dôležitý než motív, pozri figúra (hudba)
*v pamiatkarstve: heraldické znamenie v znaku, pozri figúra (heraldika)
*v literatúre a štylistike: 
** skrátene štylistická figúra 
** skrátene etymologická figúra
*v jazykovede: neznak
Bora Bora

**Bora Bora** (v tahitčine **Pora Pora**) je poloatol, patriaci do Spoločenských ostrovov Francúzskej Polynézie,  severozápadne od Tahiti.

Tento ostrov je vulkanického pôvodu a v miestnom jazyku znamená „prvorodený“. Stred ostrova je tvorený zvyškami dvoch vyhasnutých sopiek Mount Pahia a Mount Otemanu, ktorá je najvyšším bodom ostrova s nadmorskou výškou  Bora Bora je vďaka jednej z najkrajších lagún na svete nazývaná „perlou Polynézie“. Ostrov je obklopený ďalšími koralovými ostrovmi a koralovými útesmi, ktoré uzatvárajú lagúnu s jasne tyrkysovou vodou. V roku 2012 na ostrove žilo takmer 10 000 obyvateľov.

## Galéria

Súbor:Boraboraluft edited3.jpg|Bora Bora
Súbor:BoraBora SEtienne.jpg|Centrálny ostrov a lagúna pri pohľade zo severovýchodu


## Referencie
 

## Pozri aj
* Zoznam letísk vo Francúzskej Polynézii

## Iné projekty

Kategória:Francúzska Polynézia
Kategória:Atoly Tichého oceánu
Lopar (Chorvátsko)

::*O doske na krájanie pozri [[lopár]]*
náhľad|Lopar
**Lopar** () je obec ležiaca na severe ostrova Rab v Chorvátsku.

## Iné projekty

Kategória:Obce v Chorvátsku
Kategória:Sídla v Prímorsko-gorskokotarskej župe
Telcom

**Telcom** je telekomunikačný operátor v Somálsku. Telcom je prvou väčšou súkromnou spoločnosťou, ktorá poskytuje telekomunikačné služby v Somálsku. Sídlo spoločnosti je v hlavnom meste Mogadišo, pobočky sú v Dubaji (Spojené arabské emiráty) a Londýne (Spojené kráľovstvo). Spoločnosť zamestnáva 750 zamestnancov.

## Externé odkazy
* Telcom Somálsko - oficiálna stránka 

Kategória:Podniky v Somálsku